Orquestra de Espazo de Cámara da Universidade de Santiago de Compostela

A Orquestra de Espazo de Cámara da Universidade de Santiago de Compostela é un proxecto educativo no que participan estudantes e mesmo outras persoas que saben tocar un instrumento orquestral.

A orquestra ten a súa orixe en 2010, aínda que ofrece o seu primeiro concerto en 2011, realiza cada curso escolar unha  convocatoria pública, polo menos, para a selección  e admisión para pertencer á formación.  Os diferentes instrumentos para os que se realizan probas de admisión son violín, viola, violoncello, contrabaixo, frauta, óboe, clarinete, fagot, trompa, trompeta, trombón, tuba, clave, órgano, percusión e arpa.

O vestiario dos membros do grupo nas actuacións é de cor negra, toda a indumentaria: camisa, pantalón, vestido e zapatos son de cor negra.

Nas actuacións desta orquestra é frecuente vela acompañada por solistas alleos á formación. Esta orquestra ofrece concertos públicos e gratuítos repartidos ao longo do curso escolar.

 Dirección musical 
Dende a súa fundación en 2010 está baixo a batuta de Mario Diz.

Mario Diz,  é un músico discípulo do mestre Antón García Abril, que desenvolve a súa carreira profesional ligada a diversos proxectos, ademais do xa mencionado. Exerce nos últimos anos unha intensa actividade compositiva para diferentes agrupacións profesionais e didácticas ademais de continuar a súa actividade como profesor de violín e viola na Escola Municipal de Música de Santiago de Compostela.

 Participantes 
Neste  proxecto participan dous grupos de músicos:
 Grupo residente: Son membros da Comunidade Universitaria da  USC con coñecementos previos de tocar algún instrumento pertencente á disposición instrumental da Orquestra do Espazo de Cámara da USC.
 Grupo interino: Son compoñentes de orquestra pero non son membros da Comunidade Universitaria da USC, son estudantes de música de centros oficiais e/ou escolas de música e superaron unha proba específica para ingresar na Orquestra do Espazo de Cámara da USC.

 Acontecementos 
Espazo de Cámara ofrece concertos gratuítos e de asistencia libre ao longo do curso escolar.
Aínda que o seu primeiro concerto tivo lugar a mediados de abril de 2011, o primeiro concerto oficial desta formación tivo lugar o 17 de xuño de 2011, na igrexa da Universidade, co programa seguinte:
 Sinfonía “Ao Santo Sepolcro” Rv 169 - Antonio Vivaldi (Venecia 1678, Viena 1741)
 Concerto para cordas en Re Maior Rv121 - Antonio Vivaldi
 Seis Danzas Galegas, Suite. – Mario Diz

 Premio de composición musical 
A Orquestra de Espazo de Cámara da Universidade de Santiago de Compostela xunto coa Area de Cultura da Universidade de Santiago de Compostela, promoveu no 2017 o "I premio de Composición musical OUSC" a nivel nacional.
As obras gañadoras ex aequo desta primeira edición foron:
 “Danza del Gato” KMV28 de Klaus Martínez Veiga
 “Inferno” de Sergio Rodríguez Pena
 “Auga en Movemento” de Juan Daniel Romero Pérez
Sendo excelentísimo tribunal o compositor e mestre Fernando Buide del Real, o director Mario Diz e Pablo Sampedro Magán representante da Área de Cultura da USC.

Notas

 Véxase tamén 
 Ligazóns externas

 A orquestra da USC preséntase hoxe en Mazarelos

Categoría:Orquestras de Galicia
Categoría:Universidade de Santiago de Compostela
Categoría:Música de Galicia sen imaxes